钦定古今图书集成/明伦汇编/官常典/第421卷 > 贾谊新书 > 褚翜
## 钦定古今图书集成/明伦汇编/官常典/第421卷 > 贾谊新书 > 褚翜

按《晋书》本传：“翜字谋远，太傅裒之从父兄也。父𬱟，少
知名，早卒。翜以才艺桢干称，袭爵关内侯，补冠军参
军。于时长沙王乂擅权，成都、河间沮兵于外，翜知内
难方作，乃弃官避地幽州。后河北有寇难，复还乡里，
河南尹举翜行本县事。及天下鼎沸，翜招合同志，将
图过江，先移住阳城界。颍州庾敳，即翜之舅也，亦忧”
世乱，以家付翜，翜道断，不得前。东海王越以为参军，
辞疾不就。寻洛阳覆没，与荥阳太守郭秀共保万氏
台。时数万口，赖翜获全。明年，率数千家将谋东下，遇
道险不得进，因留密悬。司隶校尉荀组以为参军、广
威将军，复领本县，率邑人三千，督新城、梁阳城三郡
诸营事。顷之，迁司隶司马，仍督营事。率众进至汝水
柴肥口，复阻贼，翜乃单马至许昌，见司空荀藩，以为
振威将军，行梁国内史。建兴初，复为豫州司马、督司
州军事。太傅参军王元代翜为郡。时梁国部曲将耿
奴甚得人情而专势，翜常优遇之。元为政既急，翜知
其不能容奴，因戒之曰：“卿威杀已多，人情难一，宜深
慎之。”元纳翜言，外羁縻奴，而内怀愤。会迁为陈留，将

组遣翜往抚之，众心乃定。顷之，组举翜为吏部郎，不
应召，遂东过江。元帝为晋王，以翜为散骑郎，转太子
中庶子，出为奋威将军、淮南内史。永昌初，王敦构逆，
征西将军戴若思命翜出军赴难，翜遣将领五百人
从之。明帝即位，征拜屯骑校尉，迁太子左卫率。成帝
初，为左卫将军。苏峻之役，朝廷戒严，以翜为侍中，典
征讨军事。既而王师败绩，司徒王导谓翜曰：“至尊当
御正殿，君可启令速出。”翜即入上阁，躬自抱帝登太
极前殿。导升御床抱帝，翜及锺雅、刘超侍立左右。时
百官奔散，殿省萧然。峻兵既入，叱翜令下，翜正立不
动，呵之曰：“苏冠军来觐至尊，军人岂得侵逼！”由是兵
士不敢上殿。及峻执政，犹以为侍中，从乘舆幸石头。
明年，与光禄大夫陆晔等出据苑城，苏逸、任让围之，
翜等固守。贼平，以功封长平县伯，迁丹杨尹。时京邑
焚荡，人物凋残，翜收集散亡，甚有惠政。代庾亮为中
护军，镇石头。寻为领军，徙五兵尚书，加奉车都尉，监
新宫事。迁尚书右仆射，转左仆射，加散骑常侍。久之，
代何充为护军将军，常侍衔如故。咸康七年卒，时年
六十七，赠卫将军，谥曰穆。子希嗣，官至豫章太守。